
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 18. aprīļa noteikumos Nr. 197 "Atbalsta piešķiršanas kārtība Eiropas Lauksaimniecības fonda lauku attīstībai platībatkarīgo un dzīvniekatkarīgo saistību īstenošanai"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2023. gada 18. aprīļa noteikumos Nr. 197 "Atbalsta piešķiršanas kārtība Eiropas Lauksaimniecības fonda lauku attīstībai platībatkarīgo un dzīvniekatkarīgo saistību īstenošanai"" (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5. panta ceturto un septīto daļu.
1.2. Mērķis
Mērķa apraksts
Izdarīt grozījumus Ministru kabineta 2023. gada 18. aprīļa noteikumos Nr. 197 "Atbalsta piešķiršanas kārtība Eiropas Lauksaimniecības fonda lauku attīstībai platībatkarīgo un dzīvniekatkarīgo saistību īstenošanai" (turpmāk – noteikumi Nr. 197), lai novērstu konstatētās tehniskās neprecizitātes un ieviestu Eiropas Parlamenta un Padomes 2021. gada 2. decembra regulā 2021/2116 par kopējās lauksaimniecības politikas finansēšanu, pārvaldību un uzraudzību un ar ko atceļ Regulu (ES) Nr. 1306/2013 (turpmāk – regula 2021/2116) veikto grozījumu nosacījumus.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Lauku atbalsta dienests (turpmāk – LAD), administrējot 2025. gada ģeotelpiskos iesniegumus konstatēja noteikumos Nr. 197 kļūmīgas atsauces uz spēkā neesošām vai nekorektām šī normatīva daļām. Tā pat tika konstatētas nepilnības – iztrūkstošas atsauces vai nepieciešamība redakcionāli precizēt normatīvo aktu, kas ļautu lauksaimniekiem vieglāk uztvert agrovides atbalsta prasības, tostarp LAD rīcību maksājumu pieprasījumu vērtēšanā un atbalsta apmēra noteikšanā.

Ar 2026. gada 1. janvāri stājas spēkā Eiropas Parlamenta un Padomes 2025. gada 19. decembris Regula (ES) 2025/2649, ar ko groza Regulu (ES) 2021/2115 attiecībā uz nosacījumu sistēmu, tiešo maksājumu intervenču veidiem, intervenču veidiem konkrētās nozarēs, lauku attīstības intervenču veidiem un gada snieguma ziņojumiem un Regulu (ES) 2021/2116 attiecībā uz maksājumu apturēšanu, ikgadējo snieguma noskaidrošanu, kontrolēm un sodiem (turpmāk – regula 2025/2649), kuras 2. panta 7. punkts noteic grozījumus regulā 2021/2116, aizstājot tās 44. panta 2. punkta otro daļu ar citu redakciju, – lauksaimniekiem labvēlīgāku. Līdz ar šīm pozitīvajām izmaiņām ir nepieciešams izdarīt grozījumus noteikumos Nr. 197, paužot dalībvalsts izdarīto izvēli par atbalsta maksimālā avansa apmēra palielināšanu lauku attīstības intervencēm līdz 85 %.

Kopējo lauksaimniecības politiku (turpmāk – KLP) 2023. – 2027. gadam ievieš uz sniegumu vērstu īstenošanas modeli, kas ļauj regulāri ziņot, uzraudzīt un izvērtēt KLP stratēģisko plānu īstenošanas sniegumu. Tādējādi tiek uzraudzīts progress, kas panākts KLP stratēģisko plānu mērķrādītāju sasniegšanā, un novērtēta KLP stratēģisko plānu (turpmāk – SP) intervenču ietekme, lietderīgums, efektivitāte, nozīmīgums un saskaņotība. Šajā kontekstā, gatavojot kārtējo gada snieguma ziņojumu par Latvijas KLP SP īstenošanas progresu iepriekšējā finanšu gadā, tika konstatēts, ka joprojām jāstimulē lauksaimniekus brīvprātīgi uzņemties jaunas lauku attīstības   un dzīvniekatkarīgo, tostarp bioloģiskās lauksaimniecības (turpmāk – agrovides) daudzgadu saistības. Noteikumos Nr. 197 ir noteikts, ka sākot ar 2026. pieprasījuma gadu agrovides intervencē LA10.1. "Zaļās joslas" jaunas saistības neuzņemas, bet pārējie tiesīgi paplašināt iepriekš uzņemtās daudzgadu saistības, nepārsniedzot pieejamo finansējumu. Šie ierobežojumi ir steidzami jāatceļ. 
Problēmas un risinājumi
Problēmas apraksts
LAD ir konstatējis, ka noteikumu Nr. 197
1)  30.2.1. apakšpunktā iztrūkst atsauce par četru metru plato buferjoslu ierīkošanu, ko apsaimnieko dažādi lauksaimnieki;
2) 31.3.1. un 31.3.2. apakšpunktā ir jāprecizē, ka visos gadījumos, lai ierobežotu vējauzu un rudzusmilgu, kā arī citu ekspansīvo un invazīvo sugu izplatību sējumos, tās nepieciešams smalcināt biežāk nekā reizi gadā. It īpaši šāds precizējums ir nepieciešams, jo buferjoslās augu aizsardzības līdzekļus, kas spētu iznīcināt šīs sugas, lietot aizliegts, – dabas bioloģiskās daudzveidības saglabāšanas un vides nepiesārņošanas nolūkā;
3) 60.1.2.1. apakšpunktā iztrūkst atsauce uz kopš 2024.gada 10. decembra spēkā esošo šo noteikumu 59.2.1.1 apakšpunktu;
4) 71.4. apakšpunktā un 3. pielikuma 2.7. apakšnodaļas tabulas otrajā, piektajā un sestajā rindā iztrūkst korekta atsauce uz kopš 2024. gada 10. decembra spēkā esošo šo noteikumu 67.3.1 apakšpunktu;
5) 93.1 punktā nepieciešams precizēt pareizās atsauces uz šo noteikumu 108. punktu un attiecīgi uz Pārtikas un veterināro dienestu, jo kļūdaini bija norādīta atsauce, ka šo noteikumu ​2.1.3. apakšpunktā minētajā intervencē uz vietas veicamo pārbaužu kopu nosaka LAD;
6) 3. pielikuma 2.6. apakšnodaļas tabula ir jāpapildina ar jaunu rindu, kur nepārprotami būtu skaidrota LAD rīcība gadījumos, kad lauksaimnieka kārtējā gadā ģeotelpiskajā iesniegumā nav iekļauta norāde par zālāju noganīšanu ar savu ganāmpulku, jo šajā situācijā netiek atprasīta iepriekš saņemtā šo noteikumu 63.3. apakšpunktā minētā piemaksa lopkopībai, lai arī kārtējā gadā tā tiek pilnībā atteikta;
7) 3. pielikuma 2.7. apakšnodaļas tabula ir jāpapildina ar jaunu rindu, nepārprotami paredzot LAD rīcību gadījumā, kad  lauksaimnieks kādā no daudzgadu saistību gadiem neizpilda šo noteikumu 67.4. apakšpunktā minētos nosacījumu, tostarp ja pārtrauc pieteikšanos šo noteikumu 2.1.6. apakšpunktā minētajai intervencei pirms daudzgadu saistību pabeigšanas. Šādā situācijā netiek atprasīta iepriekš saņemtā šo noteikumu 71.5. un 71.6. apakšpunktā minētā piemaksa lopkopībai, lai arī kārtējā gadā tā tiek pilnībā atteikta.
Risinājuma apraksts
Lai atrisinātu konstatētās problēmas, ar noteikumu projekta
1) 1. punktu tiek grozīts noteikumu Nr. 197 30.2.1. apakšpunkts, to izsakot jaunā redakcijā, lai izdalītu tam divus apakšpunktus, kur vienā no tiem iekļautu līdz šim iztrūkstošo atsauci par buferjoslas ierīkošanu starp laukiem, ko apsaimnieko dažādi lauksaimnieki;
2) 2. punktu tiek grozīts noteikumu Nr. 197 30.2.1. apakšpunkts, to izsakot jaunā redakcijā, lai tā pirmajā teikumā svītrotu vārdus "labības un sēklkopības laukos", kas ierobežo citu kultūraugu sējumu pasargāšanu no vējauzu un rudzusmilgu, kā arī citu ekspansīvo un invazīvo sugu nekontrolētas izplatības;
3) 3. punktu tiek grozīts noteikumu Nr. 197 30.2.1. apakšpunkts, to izsakot jaunā redakcijā, lai tā pirmajā teikumā svītrotu vārdus "labības un sēklkopības laukos", kas ierobežo citu kultūraugu sējumu pasargāšanu no vējauzu un rudzusmilgu, kā arī citu ekspansīvo un invazīvo sugu nekontrolētas izplatības;
4) 4. punktu tiek grozīts noteikumu Nr. 197 60.1.2.1. apakšpunkts, to izsakot jaunā redakcijā, lai to papildinātu ar atsauci uz šo noteikumu 59.2.1.1 apakšpunktu; 
5) 5. punktu tiek grozīts noteikumu Nr. 197 71.4. apakšpunkts, to izsakot jaunā redakcijā, lai aizstātu skaitli "67.3." ar skaitli "67.3.1";
6) 9. punktu tiek grozīts noteikumu Nr. 197 3. pielikums, to izsakot jaunā redakcijā, lai tā 2.7. apakšnodaļas tabulas otrajā, piektajā un sestajā rindā precizētu atsauces, aizstājot skaitli "67.3." ar skaitli "67.3.1";
7) 6. punktu tiek grozīts noteikumu Nr. 197 93.1 punkts, to izsakot jaunā redakcijā, lai precizētu LAD un Pārtikas un veterinārais dienesta atbildības: "Lauku atbalsta dienests atbilstoši regulas 2021/2116 60. panta 1. punkta otrajai daļai ik gadu nosaka atbalsta pretendentu administratīvo pārbaužu un uz vietas veicamo pārbaužu kopu katrā no šo noteikumu 2. punktā minētajām intervencēm, izņemot ​2.1.3. apakšpunktā minētajā intervencē, kur uz vietas veicamo pārbaužu kopu nosaka Pārtikas un veterinārais dienests, atbilstoši šo noteikumu ​108. punktā minētajam.";
8) 9. punktu tiek grozīts noteikumu Nr. 197 3. pielikums, to izsakot jaunā redakcijā, un papildus jau iepriekš skaidrotajam, papildinātu tā 2.6. un 2.7. apakšdaļu tabulu ar jaunu rindu, kurā atspoguļota LAD rīcība maksājumu pieprasījumu vērtēšanā un atbalsta apmēra noteikšanā konkrētos gadījumos.

Šie grozījumi ir tehniska rakstura un neietekmē noteikumu būtību vai atbalsta saņemšanas nosacījumus, taču tie ir svarīgi, lai nodrošinātu tiesisko skaidrību un normu vienveidīgu interpretāciju.
Problēmas apraksts
Līdz ar pozitīvajām izmaiņām regulas 2021/2116 44. panta 2. punkta otrās daļas "b" apakšpunktā, nepieciešams izdarīt grozījumus noteikumu Nr. 197 99. punktā, paužot dalībvalsts izdarīto izvēli par atbalsta maksimālā avansa apmēra palielināšanu lauku attīstības intervencēm līdz 85 %.
Risinājuma apraksts
Ar noteikumu projekta 7. punktu ir grozīts noteikumu Nr. 197 99. punkts, to izsakot jaunā redakcijā, lai noteiktu, ka maksimālais avansa apmērs turpmāk būs 85 procentus no kārtējā gadā izmaksājamās atbalsta summas. 
Problēmas apraksts
KLP SP īstenošanas progresa ziņojumā par iepriekšējo finanšu gadu konstatēts, ka joprojām jāstimulē lauksaimniekus brīvprātīgi uzņemties jaunas agrovides daudzgadu saistības. Noteikumos Nr. 197 ir noteikts, ka sākot ar 2026. pieprasījuma gadu agrovides intervencē LA10.1. "Zaļās joslas" jaunas saistības neuzņemas, bet pārējie tiesīgi paplašināt iepriekš uzņemtās daudzgadu saistības, nepārsniedzot pieejamo finansējumu. Šie ierobežojumi ir steidzami jāatceļ, svītrojot noteikumos Nr. 197 116. punktu un ļaujot visiem lauksaimniekiem bez ierobežojuma uzņemtie jaunas saistības.
Risinājuma apraksts
Ar noteikumu projekta 8. punktu ir svītrots noteikumu Nr. 197 116. punkts.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Lauksaimnieki, kas pretendē uz agrovides maksājumiem.
Ietekmes apraksts
Pozitīvs, jo visiem aptuveni 10 000 personu tiks piemērots labvēlīgāks nosacījums, palielinot atbalsta maksājuma daļu, ko var izmaksā avansā no kārtējā gadā izmaksājamās atbalsta summas, – no 75 procentiem uz 85. Ikviens jaunpienācējs varēs uzņemties jaunas daudzgadu saistības jebkurā no agrovides intervencēm.
Juridiskās personas
Lauksaimnieki, kas pretendē uz agrovides maksājumiem.
Ietekmes apraksts
Pozitīvs, jo visiem aptuveni 20 000 personu tiks piemērots labvēlīgāks nosacījums, palielinot atbalsta maksājuma daļu, ko var izmaksā avansā no kārtējā gadā izmaksājamās atbalsta summas, – no 75 procentiem uz 85. Ikviens jaunpienācējs varēs uzņemties jaunas daudzgadu saistības jebkurā no agrovides intervencēm.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
Atbalsts veicinās uzņēmumu attīstību un palielinās konkurētspēju.
2.2.2. uz nozaru konkurētspēju:
Jā
Ietekmes apraksts
Atbalsts veicinās uzņēmumu attīstību un palielinās konkurētspēju.
2.2.3. uz uzņēmējdarbības vidi:
Jā
Ietekmes apraksts
Fiziskām un juridiskām personām, kas nodarbojas ar lauksaimniecisko ražošanu, atbalsts veicinās uzņēmumu izaugsmi un palielinās konkurētspēju, tā palielinot nozares konkurētspēju kopumā.
2.2.4. uz mazajiem un vidējiem uzņēmējiem:
Jā
Ietekmes apraksts
Tiks kompensēti izdevumi par pastiprinātu agrovides un klimata intervenču īstenošanu, tā palielinot nozares konkurētspēju kopumā.
2.2.5. uz konkurenci:
Jā
Ietekmes apraksts
Atbalsts veicinās lauksaimniecības uzņēmumu izaugsmi un palielinās konkurētspēju.
2.2.6. uz nodarbinātību:
Jā
Ietekmes apraksts
Netieši var ietekmēt nodarbinātību, saglabājot esošās un radot jaunas darbavietas lauksaimniecībā.
2.3. Administratīvo izmaksu novērtējums juridiskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Lauksaimnieki, kas pretendē uz agrovides maksājumiem.
	neietekmē
	

	

	

	

	
	Pieteikumi atbalstam šo noteikumu projektā minētajās intervencēs jau ir ieintegrēti ģeotelpiskajā iesniegumā, kas norādīts normatīvajos aktos par tiešo maksājumu piešķiršanu un administrēšanu, tādēļ atbalsta saņēmējam nav jāiesniedz cits papildu pieteikums. Tāpat kā līdz šim, atbalsta maksājumiem var pieteikties elektroniski un informācija par saņemtajiem pieteikumiem tiek saglabāta Lauku atbalsta dienesta Integrētās administrēšanas un kontroles sistēmā.

	Kopā
	0,00
	


2.4. Administratīvā sloga novērtējums fiziskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Laika patēriņš uz vienību - stundās
	Subjektu skaits
	Cik bieži - reizes gadā
	Patērētais laiks - stundās
	Aprēķinu skaidrojums

	Lauksaimnieki, kas pretendē uz agrovides maksājumiem.
	neietekmē
	

	

	

	
	Pieteikumi atbalstam šo noteikumu projektā minētajās intervencēs jau ir ieintegrēti ģeotelpiskajā iesniegumā, kas norādīts normatīvajos aktos par tiešo maksājumu piešķiršanu un administrēšanu, tādēļ atbalsta saņēmējam nav jāiesniedz cits papildu pieteikums. Tāpat kā līdz šim, atbalsta maksājumiem var pieteikties elektroniski un informācija par saņemtajiem pieteikumiem tiek saglabāta Lauku atbalsta dienesta Integrētās administrēšanas un kontroles sistēmā.

	Kopā
	0,00
	


	Sabiedrības grupa
	Palielinās/samazinās
	Stundas samaksas likme - euro
	Subjektu skaits
	Cik bieži - reizes gadā
	Izlietotie naudas līdzekļi - euro
	Aprēķinu skaidrojums

	Lauksaimnieki, kas pretendē uz agrovides maksājumiem.
	neietekmē
	

	

	

	
	Pieteikumi atbalstam šo noteikumu projektā minētajās intervencēs jau ir ieintegrēti ģeotelpiskajā iesniegumā, kas norādīts normatīvajos aktos par tiešo maksājumu piešķiršanu un administrēšanu, tādēļ atbalsta saņēmējam nav jāiesniedz cits papildu pieteikums. Tāpat kā līdz šim, atbalsta maksājumiem var pieteikties elektroniski un informācija par saņemtajiem pieteikumiem tiek saglabāta Lauku atbalsta dienesta Integrētās administrēšanas un kontroles sistēmā.

	Kopā
	0,00
	


2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32021R2116
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2021. gada 2. decembra Regula (ES) 2021/2116 par kopējās lauksaimniecības politikas finansēšanu, pārvaldību un uzraudzību un ar ko atceļ Regulu (ES) Nr. 1306/2013  (turpmāk – regula 2021/2016)
Apraksts
-
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2021. gada 2. decembra Regula (ES) 2021/2116 par kopējās lauksaimniecības politikas finansēšanu, pārvaldību un uzraudzību un ar ko atceļ Regulu (ES) Nr. 1306/2013  (turpmāk – regula 2021/2016)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas 2021/2116 60. panta 1. punkta otrā daļa
	93.1 punkts 
	Pārņemtas pilnībā
	Neparedz stingrākas prasības kā ES tiesību normas.

	Regulas 2021/2116 44. panta 1. punkts un 2. punkta pirmā daļa, un 44. panta 2. punkta "b" apakšpunkts
	99. punkts
	Pārņemtas pilnībā
	Neparedz stingrākas prasības kā ES tiesību normas.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Regulas 2021/2116 44. panta 2. punkta "b" apakšpunktā ir dota iespēja dalībvalstīm lauku attīstības intervencēs paredzētos avansus līdz 85 % apmērā izmaksāt pirms 1. decembra. Izvēle par to, vai piešķirt avansu un kādā apmērā, noteikta noteikumu projekta 99. punktā. 

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	Iepriekš ieviestās tiesību normas ar noteikumu projektu netiek ietekmētas vai neieviestas.


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Lauku atbalsta dienests, Pārtikas un veterinārais dienests
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Tiesību akts publicēts publiskajai apspriešanai no 2026. gada 16. līdz 27. februārim. Saite pieejama šeit:
6.3. Sabiedrības līdzdalības rezultāti
Sabiedrības līdzdalība noteikumu projekta izstrādē tika nodrošināta atbilstoši spēkā esošajiem normatīvajiem aktiem.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Lauku atbalsta dienests
Pārtikas un veterinārais dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Jā
Apraksts
Atbalsta maksājumi tiek piešķirti par paaugstinātu prasību izpildi lauksaimniecībā, tai kopumā sniedzot tiešu ieguldījumu negatīvās ietekmes uz vidi mazināšanā, t.i., augsnes un ūdens piesārņojuma mazināšanā un bioloģiskās daudzveidības saglabāšanā.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

